**Csongrád Város Polgármesterétől**

Száma: Ref/62-1/2024.

Témafelelős: Cseri Gábor

**E l ő t e r j e s z t és**

**Csongrád Városi Önkormányzat Képviselő-testületének**

 **2024. június 27-én tartandó ülésére**

**Tárgy**: Csongrádi Batsányi János Gimnázium és Kollégium 6640 Csongrád, Szent György u. 1. sz. alatti kollégiumi épület 2. emeleti kollégiumi szintjének a Diana Fegyvertechnikai Technikum és Kollégium részére telephelyként való nyilvántartásba vételének engedélye

**Tisztelt Képviselő-testület!**

Diana Fegyvertechnikai Technikum és Kollégium megkereséssel élt Csongrád Városi Önkormányzata, mint tulajdonos felé, hogy a Csongrádi Batsányi János Gimnázium és Kollégium kollégiumi épület (6640 Csongrád, Szent György u. 1.) 2. emeleti kollégiumi szintjének, mint új - kollégiumi- feladatellátási hely, szeretnék telephelyként nyilvántartásba vetetni.

A fentiek alapján kérem a Tisztelt Képviselő-testületet az előterjesztés megvitatására és a hozzájárulás megadására.

**Határozati javaslat**

Csongrád Városi Önkormányzat Képviselő-testülete megtárgyalta és hozzájárul a Csongrádi Batsányi János Gimnázium és Kollégium kollégiumi épület (6640 Csongrád, Szent György u. 1.) 2. emeleti kollégiumi szintjének a Diana Fegyvertechnikai Technikum és Kollégium részére telephelyként való nyilvántartásba vételéhez a csatolt megállapodás szerint. A Képviselő-testület felhatalmazza a polgármestert az ez irányú megállapodás aláírására.

Határidő: azonnal

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai

2. Cseri Gábor alpolgármester

3. Diana Fegyvertechnikai Technikum és Kollégium

Csongrád, 2024. június 19.

 Bedő Tamás

 polgármester

**Száma:**

**MEGÁLLAPODÁS**

Amely létrejött egyrészről **Csongrád Városi Önkormányzat** (Csongrád, Kossuth tér 7.) képviseletében: Bedő Tamás polgármester, mint ingatlantulajdonos) másrészről **Diana Fegyvertechnikai Technikum és Kollégium** (6640 Csongrád, Dob utca 4-8. képv.: Bozó Gábor igazgató, mint használó) között alulírott helyen és napon az alábbi feltételek szerint:

1. A Szerződő felek rögzítik, hogy a **Csongrád Városi Önkormányzat** tulajdonát képezi és a Hódmezővásárhelyi Tankerületi Központ kezelésében áll a csongrádi 5278 hrsz alatti a **6640 Csongrád, Szent György u. 1.** alatti iskolaépület, mely az ingatlan-nyilvántartásban kollégium megjelöléssel szerepel.
2. A felek megállapodnak abban, hogy a **Csongrád Városi Önkormányzat**, mint az ingatlan tulajdonosa határozatlan időre hozzájárulását adja a Diana Fegyvertechnikai Technikum és Kollégium részére az 1. pont szerinti ingatlan tekintetében, hogy ott, mint új-kollégiumi feladatellátási hely, diákok számára kollégiumi elhelyezését biztosítson.
3. A felek rögzítik, hogy mint az új-kollégiumi feladatellátási hely, telephelyként való nyilvántartásba vételhez a fenntartó a Hódmezővásárhelyi Tankerületi Központ hozzájárulása, vele való bérleti jogviszony létrehozása szükséges.

A felek jelen megállapodást, mint akaratukkal mindenben megegyezőt helybenhagyólag aláírták.

Csongrád,

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Csongrád Városi Önkormányzat képv.: Bedő Tamáspolgármester | Diana Fegyvertechnikai Technikum és Kollégium képv.: Bozó Gáborigazgató |
|  |  |